Predbežný návrh opravného rozpočtu č. 7 k všeobecnému rozpočtu na rok 2007 - Všeobecný výkaz príjmov - Výkaz príjmov a výdavkov podľa oddielov - Oddiel III – Komisia /* KOM/2007/0687 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 7.11.2007 KOM(2007) 687 v konečnom znení PREDBEŽNÝ NÁVRH OPRAVNÉHO ROZPOČTU Č. 7 K VŠEOBECNÉMU ROZPOČTU NA ROK 2007 VŠEOBECNÝ VÝKAZ PRÍJMOV VÝKAZ PRÍJMOV A VÝDAVKOV PODĽA ODDIELOV Oddiel III – Komisia (predložený Komisiou) PREDBEŽNÝ NÁVRH OPRAVNÉHO ROZPOČTU Č. 7K VŠEOBECNÉMU ROZPOČTU NA ROK 2007VŠEOBECNÝ VÝKAZ PRÍJMOV VÝKAZ PRÍJMOV A VÝDAVKOV PODĽA ODDIELOVOddiel III – Komisia So zreteľom na: - Zmluvu o založení Európskeho spoločenstva, a najmä na jej článok 272, - Zmluvu o založení Európskeho spoločenstva pre atómovú energiu, a najmä na jej článok 177, - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], naposledy zmenené a doplnené nariadením Rady (ES, Euratom) č. 1995/2006[2], a najmä na jeho článok 37, Európska komisia týmto predkladá rozpočtovému orgánu predbežný návrh opravného rozpočtu č. 7 k rozpočtu na rok 2007 z dôvodov uvedených v nasledujúcej dôvodovej správe. OBSAH 1. Úvod 4 2. Zvýšenie v odhade príjmov 4 2.1. Aktualizácia odhadov zostatkov DPH a HND 4 2.2. Ostatné príjmy 4 3. Zníženie platobných rozpočtových prostriedkov 4 3.1. Výdavková kapitola 1a Konkurencieschopnosť pre rast a zamestnanosť 5 3.2. Výdavková kapitola 1b Súdržnosť pre rast a zamestnanosť 7 3.3. Výdavková kapitola 2 Ochrana a riadenie prírodných zdrojov 9 3.4. Výdavková kapitola 3a Sloboda, bezpečnosť a spravodlivosť 9 PREHĽAD PODĽA VÝDAVKOVÝCH KAPITOL FINANČNÉHO RÁMCA 11 VŠEOBECNÝ VÝKAZ PRÍJMOV VÝKAZ PRÍJMOV A VÝDAVKOV PODĽA ODDIELOV Všeobecný výkaz príjmov a výkaz príjmov a výdavkov podľa oddielov sa zasielajú osobitne prostredníctvom systému SEI-BUD. Anglická verzia všeobecného výkazu príjmov a výkazu príjmov a výdavkov podľa oddielov tvorí prílohu k rozpočtu. 1. Úvod V predbežnom návrhu opravného rozpočtu (PNOR) č. 7 pre rok 2007 sa zohľadňujú nasledovné skutočnosti: - potreba zahrnúť do rozpočtu podstatné zvýšenie odhadu príjmov najmä vzhľadom na aktualizáciu odhadnutých zostatkov DPH a HDP ( 3 233,4 mil. EUR)[3], - potreba znížiť platobné rozpočtové prostriedky v rozpočtových položkách výdavkových kapitol 1a, 1b, 2 a 3a ( 1 251,4 mil. EUR) po zohľadnení presunu navrhovaného v globálnom presune. 2. Zvýšenie v odhade príjmov 2.1. Aktualizácia odhadov zostatkov DPH a HND Komisia navrhuje v súlade s článkom 16 nariadenia Rady (ES, Euratom) č. 1150/2000 z 22. mája 2000 aktualizovať na základe dostupných informácií odhad zostatkov vlastných zdrojov DPH a HND navýšením o 2 814,9 mil. EUR. Tieto úpravy sa týkajú kapitol 3 1 a 3 2 časti rozpočtu venovanej príjmom. Ku dnešnému dňu sú výpočty HND členských štátov ešte stále predbežné, pretože prebieha overovanie údajov o HND. Po stretnutí Výboru pre HND dňa 25. októbra Komisia v rámci rozpočtového postupu týkajúceho sa tohto predbežného návrhu opravného rozpočtu adekvátne aktualizuje uvedenú sumu. 2.2. Ostatné príjmy Vrátenie nepoužitej pomoci Spoločenstva (položka 6 1 5 0) a finančné opravy v súvislosti so štrukturálnymi fondmi (položka 6 5 0 0) Pri zohľadnení získaných súm položiek 6 1 5 0 a 6 5 0 0 a pri predpoklade, že tieto sumy nebudú v tomto roku opätovne použité sa navrhuje vyčlenenie 179,5 mil. EUR. Úroky z omeškania a pokuty V kapitolách 7 0 a 7 1 všeobecného výkazu príjmov sa pripisujú úroky z omeškania a pokuty. Rozpočet 2007 už zahŕňa sumu 123 mil. EUR. Pri zohľadnení súm, ktoré sa v súčasnosti získavajú alebo sa pravdepodobne získajú, sa navrhuje zaniesť do rozpočtu dodatočnú sumu 239 mil. EUR. 3. Zníženie platobných rozpočtových prostriedkov Komisia navrhuje upraviť úroveň platobných rozpočtových prostriedkov v prípade určitých rozpočtových položiek, aby ich viac priblížila najnovším odhadom potrieb pričom predpokladá, že rozpočtový orgán bude súhlasiť s vyvážením platobných rozpočtových prostriedkov v rozpočtových položkách, o ktoré požiadala Komisia v rámci tzv. globálneho presunu. Zníženie (1 251,4 mil. EUR) úrovne platobných rozpočtových požadované v tomto PNOR zohľadňuje najmä tieto faktory: - doladenie výdavkov z Kohézneho fondu, aby odrážali stav fázy programovania, - ukončenie platieb súvisiacich ešte s predchádzajúcim finančným rámcom, - neskoré prijatie niektorých právnych základov a z toho plynúce omeškania v prípade začatia nových programov a - potreba zohľadniť stav implementácie určitých pilotných projektov a prípravných opatrení. Tento návrh sa týka výdavkových kapitol 1a, 1b, 2 a 3a finančného rámca. 3.1. Výdavková kapitola 1a Konkurencieschopnosť pre rast a zamestnanosť Navrhované zníženie platobných rozpočtových prostriedkov pre kapitolu 1a predstavuje sumu 466,5 mil. EUR. V tomto vysvetľujúcom texte boli sumy zaokrúhlené na najbližší milión. Rámcové výskumné programy (- 239 mil. EUR) RP-5 (ES) (- 60 mil. EUR): Všetky platby uskutočnené v súvislosti s piatym rámcovým programom sú záverečnými platbami. Suma navrhnutá na odobratie sa v zásade týka priorít ako „kvalita života“, „konkurencieschopnosť a udržateľný rast“ a „ľudský potenciál“. Požadované zníženie platobných rozpočtových prostriedkov vysvetľuje niekoľko faktorov: - Skutočné náklady na projekty sú podstatne nižšie, než pôvodne naplánované sumy, čo znižuje príspevok Spoločenstva a má za následok množstvo zrušených záväzkov na záver rámcového programu. - Určité typy projektov boli často ukončené skôr, než sa predpokladalo (predčasné ukončenie výskumných grantov). - Príjemcovia často predložili záverečné správy neskoro. Informácie poskytnuté v záverečných správach sú navyše neúplné, takže je potrebné si vyžiadať dodatočné informácie. Tieto dva faktory predstavujú príčinu omeškania realizácie záverečných platieb. RP-6 (ES) (- 149 mil. EUR): Toto je prvý rok po dokončení šiesteho rámcového programu. Navrhovaná suma zníženia sa týka v zásade činností ako „ľudské zdroje“, „MSP“, „životné prostredie“ a „infraštruktúra“. Hlavnými dôvodmi nedostatočného čerpania prostriedkov sú: zrušenie zmlúv pred začatím projektov, predčasné ukončenie projektov, posunutie začiatku projektov, oneskorené predkladanie správ, nižšie náklady na projekty, než sa pôvodne predpokladalo. RP-6 (Euratom) (- 30 mil. EUR): V dôsledku neskorého prijatia rozhodnutie v prípade spoločného podniku ITER a implementácie dohody boli príslušné záväzky realizované s ročným omeškaním. Dohoda umožňuje realizovať platbu v roku nasledujúcom po roku, kedy bol vytvorený záväzok. To znamená, že aj súvisiaca platba, ktorá sa má realizovať v roku 2007, sa bude takisto realizovať s ročným oneskorením, teda až v roku 2008. Konkurencieschopnosť a inovácia (- 46 mil. EUR) Rámcový program pre konkurencieschopnosť a inováciu v oblasti politiky podnikania (-30 mil. EUR): Zníženie množstva platobných rozpočtových prostriedkov, ktoré možno vynaložiť v rámci tejto položky, súvisí s oneskoreniami v trhových postupoch spojených so zavádzaním tohto nového programu na obdobie rokov 2007 – 2013. Tieto oneskorenia spôsobujú, že sa príslušné prostriedky viažu až na konci roku, a preto sa nerealizujú príslušné zálohové platby. Rámcový program pre konkurencieschopnosť a inováciu v oblasti politiky informačnej spoločnosti (- 10 mil. EUR): Pri tejto položke sa počíta s nedostatočným čerpaním prostriedkov vo výške 10 mil. EUR. Tento prebytok prostriedkov súvisí s neskorým prijatím právneho základu (24. októbra 2006 - Úradný vestník EÚ z 9. novembra 2006) a so skutočnosťou, že tento rámcový program pre konkurencieschopnosť a inováciu je nový program, v rámci ktorého je potrebné definovať a plniť nové ciele. Z tohto dôvodu bolo potrebné uskutočniť niekoľko stretnutí riadiaceho výboru, pričom prvý pracovný program bol prijatý až 24. mája 2007. Výzva na predkladanie návrhov bola uverejnená 25. mája s lehotou na ich predloženie do 23. októbra. Na začiatku roku 2008 sa začne s podpisovaním grantových dohôd. V roku 2007 sa neočakávajú platby na projekty a predbežné financovanie niektorých štúdií sa takisto oneskorilo. V roku 2007 sa očakáva vyplatenie sumy 1 mil. EUR. Rámcový program pre konkurencieschopnosť a inováciu v oblasti politiky dopravy a energetiky (- 6 mil. EUR): Rok 2007 je prvým rokom programu „Inteligentná energia - Európa II“. Rokovania, ktoré by mali vyústiť do podpisu zmlúv, sa ukončia až v roku 2008. To znamená, že v roku 2007 nemožno poukázať žiadne zálohové platby a väčšina rozpočtových prostriedkov tejto položky nebude využitá. Energetika a doprava (- 168 mil. EUR) Program Galileo (- 100 mil. EUR): Komisia čeliac ťažkostiam spojeným s programom Galileo predložila 19. septembra 2007 oznámenie a návrh úpravy nariadenia o zriadení programov Galileo a EGNOS (European Geostationary Navigation Overlay Service – Európska geostacionárna navigačná prekrývacia služba). Vzhľadom na tieto skutočnosti nebudú platobné rozpočtové prostriedky naplánované na tento rok použité. Vyraďovanie jadrových zariadení (- 45 mil. EUR): Zníženie plynie z posilnenia o 66,5 mil. EUR na konci roku 2006, ktoré umožnilo vyhovieť niekoľkým žiadostiam o platbu z Európskej banky pre obnovu a rozvoj, ktoré boli predložené skôr než sa čakalo („prvá fáza“). Inteligentná energia I (- 19 mil. EUR): Okrem neistoty spojenej s časovým rozvrhom faktúr, ktoré sa majú predložiť, spomalila peňažný rok aj striktná požiadavka bankových záruk, s ktorou mali niektorí zmluvní partneri problémy. Ďalej je ťažké predvídať tempo realizácie zostávajúcich záväzkov, pretože analýza prvých žiadostí sprostredkovateľov o platby trvá dlhšie než sa predpokladalo. Program Marco Polo (- 4 mil. EUR): Rok 2007 je prvým rokom programu „Marco Polo II“. Rokovania, ktoré by mali vyústiť do podpisu zmlúv, sa skončia až v roku 2008. V roku 2007 teda nebudú poukázané žiadne zálohové platby. Pilotné projekty a prípravné opatrenia (- 12 mil. EUR) Podpora pre MSP v novom finančnom prostredí (- 5 mil. EUR): Zníženie sumy platobných prostriedkov, ktoré môžu byť vynaložené v rámci tejto položky je spojené s tempom implementácie tohto prípravného opatrenia. Medzinárodné finančné inštitúcie zúčastňujúce sa na realizácii opatrenia mali ťažkosti s nájdením regionálnych a lokálnych bánk, ktoré by boli dostatočne veľké a mali dostatočnú kapacitu na implementáciu tohto opatrenia. Program Erasmus pre mladých podnikateľov (- 1 mil. EUR): Pre implementáciu tohto pilotného projektu je potrebné vypracovať štúdiu uskutočniteľnosti. Na tento účel je potrebné vyčleniť sumu 1,5 mil. EUR. Zostatok je možné odobrať. Opatrenia na podporu spolupráce a partnerstiev medzi mikropodnikmi, malými a strednými podnikmi (- 2 mil. EUR): Zmluvy implementujúce tento pilotný projekt budú podpísané na konci roku po ukončení príslušných trhových postupov. Keďže prvé platby sa uskutočnia až na začiatku roku 2008, zostáva k dispozícii celá suma platobných rozpočtových prostriedkov. Úloha EÚ v globalizovanom svete (- 2 mil. EUR): Zmluvy implementujúce tento pilotný projekt budú podpísané na konci roku po ukončení príslušných trhových postupov. Jednu zálohovú platbu vo výške 1 mil. EUR je možné poukázať ešte v roku 2007. K dispozícii je teda zostatková suma platobných rozpočtových prostriedkov. Energetická bezpečnosť - biopalivá (- 2 mil. EUR): Podľa odhadu využitia platobných rozpočtových prostriedkov v rámci tejto rozpočtovej položky možno očakávať, že nebude vyčerpaná celá suma disponibilných finančných prostriedkov. Rok 2007 je prvým rokom programu „Marco Polo II“. Rokovania, ktoré by mali vyústiť do podpisu zmlúv, nebudú pravdepodobne ukončené do konca roku 2007 alebo začiatku roku 2008. V roku 2007 teda nebudú poukázané žiadne zálohy. 3.2. Výdavková kapitola 1b Súdržnosť pre rast a zamestnanosť Štrukturálne fondy a Kohézny fond (- 573 mil. EUR) V tomto predbežnom návrhu opravného rozpočtu sa takisto navrhuje zníženie platobných rozpočtových prostriedkov výdavkovej kapitoly 1b o 573 mil. EUR. Dôvody sa uvádzajú ďalej. Rok 2007 je prvým rokom nového programovacieho obdobia rokov 2007 – 2013, v ktorom je naplánované prijatie všetkých nových operatívnych programov a následné poukázanie zálohových platieb. Komisia v súčasnosti odhaduje, že z dôvodu oneskorenia v prijímaní niektorých programov v roku 2007 zrejme nebude možné vyplatiť zálohové platby pre nové programy politiky súdržnosti na roky 2007 – 2013 vo výške 1 mld. EUR z celkového rozpočtu 7 mld. EUR . Naproti tomu platby pre programy štrukturálnych fondov pred rokom 2007 zatiaľ splnili očakávania. Ak aj po zvyšok roka budú naďalej prichádzať žiadosti o platby, dôjde pravdepodobne k vyčerpaniu prebytku platobných rozpočtových prostriedkov, s ktorým sa počítalo v prípade záloh pre programy na obdobie rokov 2007 – 2013. Aj keď len v malej miere, dve rozpočtové položky si vyžadujú zníženie. Sú to položky EFRR na programy Ukončenie cieľa 2 a na Ukončenie programu Technická pomoc a inovačné opatrenia (30 mil. EUR každá). Prvú položku je potrebné znížiť z dôvodu pozastavenia platieb na niektoré hlavné programy a programy na rozvoj miest v Spojenom kráľovstve (niektoré z nich ešte neboli zrušené), zatiaľ čo pri druhej položke je dôvodom ukončovanie inovatívnych akčných programov, ktoré trvá dlhšie, ako sa očakávalo. Značné oneskorenia vznikli aj pri prijímaní nových cezhraničných programov v rámci nástroja európskeho susedstva a partnerstva (ENPI), ktoré sú spolufinancované z Európskeho fondu regionálneho rozvoja (EFRR). Neočakáva sa, že by niektorý z týchto programov bol prijatý ešte v roku 2007 z dôvodu oneskorení, ktoré vznikli pri príprave spoločných programov zo strany členských štátov a účastníckych krajín ENPI. Preto žiadna zo súm naplánovaná na zálohové platby (13 mil. EUR) z prostriedkov EFRR nemôže byť použitá. A napokon platby z Kohézneho fondu na projekty pred rokom 2007. Hoci žiadosti o platby boli v prípade Portugalska a Poľska vyššie, než sa odhadovalo, platby v prípade ostatných členských štátov vo všeobecnosti nesplnili očakávania. Osobitne nízke boli požiadavky Bulharska, Španielska, Českej republiky a Slovinska. Na základe toho sa odhaduje, že celkové platby budú o asi 500 mil. EUR nižšie, než sa očakávalo. Pri zohľadnení uvedených skutočností Komisia navrhuje znížiť platobné rozpočtové prostriedky pre nasledujúce položky výdavkovej kapitoly 1b: Rozpočtová položka | Názov | Zmena (v EUR) | 13 04 01 | Kohézny fond – Ukončenie predchádzajúcich projektov (pred rokom 2007) | -500 000 000 | 13 03 04 | Ukončenie Európskeho fondu regionálneho rozvoja (EFRR) — Cieľ 2 (2000 až 2006) | -30 000 000 | 13 03 08 | Ukončenie Európskeho sociálneho fondu (ERDF) – Technická pomoc a inovačné opatrenia (2000 až 2006) | -30 000 000 | 19 08 02 02 | Cezhraničná spolupráca (CBC) — Príspevok z okruhu 1b (regionálna politika) | -12 753 208 | Výdavková kapitola 1b spolu | -572 753 208 | Návrh Komisie zohľadňuje najnovšie informácie a najlepšie odhady, ktoré boli k dispozícii v dobe navrhnutia PNOR. Komisia však zamýšľa pokračovať v monitorovaní plnenia a na konci októbra (1. novembra v prípade Kohézneho fondu), čo je lehota na podanie žiadostí o platby na tento rok, vypracuje konečné hodnotenie pokroku dosiahnutého pri prijímaní nových programov na roky 2007 - 2013 a konečné hodnotenie súvisiacich zálohových platieb, ako aj žiadostí o platby prijatých zo všetkých členských štátov pre programy a projekty pred rokom 2007. To môže mať za následok, že Komisia počas procesu týkajúceho sa PNOR svoju žiadosť upraví. Toto je jediný prístup, ktorý umožňuje riešiť dve hlavné vzájomne si odporujúce obavy zároveň: po prvé, zabezpečiť dostatočne vysoký rozpočet, ktorý uspokojí všetky prijaté žiadosti o platby a zálohy; po druhé, zabrániť, pokiaľ je to možné, vzniku prebytkov na konci roku. Preto Komisia bude v prípade potreby aktualizovať súčasné odhady s cieľom umožniť na začiatku novembra prípadnú opravu zmien a doplnení uvedených v tomto návrhu. 3.3. Výdavková kapitola 2 Ochrana a riadenie prírodných zdrojov Európsky fond pre rybné hospodárstvo (- 19 mil. EUR) Takmer polovicu z 26 nových programov Európskeho fondu pre rybné hospodárstvo na roky 2007 – 2013 Komisia ešte nedostala. Príslušné zálohové platby nebudú vyplatené v roku 2007. Preto Komisia navrhuje zníženie platobných rozpočtových prostriedkov pre rozpočtovú položku 11 06 12 o 19,4 mil. EUR. Z podobných dôvodov ako v prípade zmien a doplnení navrhovaných v tomto PNOR pre štrukturálne fondy a Kohézny fond môže Komisia v priebehu procesu týkajúceho sa PNOR upraviť svoju požiadavku. Životné prostredie (- 88 mil. EUR) Nariadenie o programe LIFE + bolo prijaté 23. mája 2007. Aj napriek neskorému prijatiu právneho základu sa Komisia usiluje dosiahnuť v roku 2007 dobrú úroveň implementácie. Výzva na predkladanie návrhov pre projekty v celkovej sume 187 mil. EUR bola zverejnená 28. septembra 2007. Projekty budú teda vybrané v roku 2008 a na túto časť programu preto nebudú potrebné žiadne platobné rozpočtové prostriedky v roku 2007. Platobné rozpočtové prostriedky, ktoré majú byť použité v roku 2007, sa týkajú opatrení realizovaných Komisiou na podporu úlohy Komisie ako iniciátorky v oblasti rozvoja a implementácie politiky životného prostredia (štúdie a hodnotenia, služby na implementáciu a integráciu politiky životného prostredia a právnych predpisov z tejto oblasti, stretnutia, semináre a workshopy za účasti odborníkov a zainteresovaných strán) a na podporu činností spojených s informovaním, uverejňovaním, šírením povedomia a s operačnými grantmi pre nevládne organizácie. 3.4. Výdavková kapitola 3a Sloboda, bezpečnosť a spravodlivosť Sloboda, bezpečnosť a spravodlivosť (- 104 mil. EUR) Fond pre riadenie vonkajších hraníc (- 60 mil. EUR) a Integrácia príslušníkov tretích štátov (- 32 mil. EUR): Po neskorom prijatí právneho základu boli strategické usmernenia prijaté toto leto. Vykonávacie pravidlá budú z dôvodov spojených s ich prekladom prijaté až na jeseň 2007. Bolo stanovené rozloženie finančných prostriedkov medzi jednotlivými členskými štátmi. Na základe toho budú rozhodnutia o financovaní Fondu na riadenie vonkajších hraníc prijaté na konci roku 2007. Prijatie pracovných programov na akcie Spoločenstva sa v prípade tohto fondu očakáva na jeseň. Potom budú realizované globálne záväzky a zverejnené výzvy na predkladanie návrhov. Vzhľadom na oneskorené prijatie právnych základov a požadované prípravné opatrenia ročný program na rok 2007 pre členské štáty bude prijatý v prvom polroku 2008. To platí aj pre uzatváranie grantových dohôd na akcie Spoločenstva. Kvôli týmto oneskoreniam nebudú v roku 2007 realizované vlastne žiadne platby. Program Daphne (- 7 mil. EUR): Pre tento nový program budú viazané prostriedky na konci roku 2007 z dôvodu oneskoreného prijatia právneho základu (na konci júna 2007 namiesto na konci roku 2006, ako sa pôvodne plánovalo) a schvaľovacieho postupu v prípade rozhodnutia o financovaní. Z týchto dôvodov budú zálohové platby uskutočnené v roku 2008 a Komisia nebude schopná využiť platobné rozpočtové prostriedky v roku 2007. Základné práva a občianstvo (- 5 mil. EUR): Pre tento nový program budú viazané prostriedky na konci roku 2007 z dôvodu oneskoreného prijatia právneho základu (v apríli 2007 namiesto na konci roku 2006, ako sa pôvodne plánovalo) a schvaľovacieho postupu v prípade rozhodnutia o financovaní. Z týchto dôvodov budú v roku 2007 poukázané iba zálohové platby vo výške 763 000 EUR. Zostatok prostriedkov teda zostane nevyužitý. PREHĽAD PODĽA VÝDAVKOVÝCH KAPITOL FINANČNÉHO RÁMCA Finančný rámec Výdavková kapitola/výdavková podkapitola | Finančný rámec 2007 | Rozpočet na rok 2007 + OR 1-5/2007 +PNOR 6/2007 | PNOR 7/2007 | Rozpočet na rok 2007 + OR 1-5/2007 + PNOR 6 + 7/2007 | |VRP |PRP |VRP |PRP |VRP |PRP |VRP |PRP | | 1. UDRŽATEĽNÝ RAST | | | | | | | | | | 1a. Konkurencieschopnosť pre rast a zamestnanosť |8 918 000 000 | |9 367 547 511 |7 011 294 397 | |-466 493 000 |9 367 547 511 |6 544 801 397 | |1b. Súdržnosť pre rast a zamestnanosť |45 487 000 000 | |45 486 784 504 |37 618 069 823 | |-572 753 208 |45 486 784 504 |37 045 316 615 | | Spolu | 54 405 000 000 | |54 854 332 015 | 44 629 364 220 | |-1 039 246 208 | 54 854 332 015 | 43 590 118 012 | | Rezerva | | |50 667 985 | | | |50 667 985 | | | 2. OCHRANA A RIADENIE PRÍRODNÝCH ZDROJOV | | | | | | | | | | Z toho výdavky súvisiace s trhom a priame platby |45 759 000 000 | |42 711 661 000 |42 435 641 756 | | |42 711 661 000 |42 435 641 756 | | Spolu | 58 351 000 000 | |56 250 230 036 | 54 718 545 736 | |-108 120 000 | 56 250 230 036 | 54 610 425 736 | | Rezerva | | |2 100 769 964 | | | |2 100 769 964 | | | 3. OBČIANSTVO, SLOBODA, BEZPEČNOSŤ A SPRAVODLIVOSŤ | | | | | | | | | | 3a. Sloboda, bezpečnosť a spravodlivosť |637 000 000 | |623 833 000 |473 908 000 | |-104 037 000 |623 833 000 |369 871 000 | |3b. Občianstvo | 636 000 000 | |819 799 099 |900 243 751 | | |819 799 099 |900 243 751 | | Spolu | 1 273 000 000 | |1 443 632 099 | 1 374 151 751 | |-104 037 000 | 1 443 632 099 | 1 270 114 751 | | Rezerva | | |25 934 000 | | | |25 934 000 | | | 4. EÚ AKO GLOBÁLNY PARTNER[4] |6 578 000 000 | | 6 812 460 000 | 7 352 746 732 | | | 6 812 460 000 | 7 352 746 732 | | Rezerva | | | 67 000 | | | | 67 000 | | | 5. ADMINISTRATÍVA[5] |7 039 000 000 | |6 977 864 032 | 6 977 764 032 | | |6 977 864 032 | 6 977 764 032 | | Rezerva | | | 137 135 968 | | | | 137 135 968 | | | 6. KOMPENZÁCIA | 445 000 000 | |444 646 152 | 444 646 152 | | |444 646 152 | 444 646 152 | | Rezerva | | | 353 848 | | | | 353 848 | | | SPOLU | 128 091 000 000 | 123 790 000 000 | 126 783 164 334 | 115 497 218 623 | |-1 251 403 208 | 126 783 164 334 | 114 245 815 415 | | Rezerva | | |2 314 928 765 | 8 368 781 377 | | |2 314 928 765 | 9 620 184 585 | | [1] Ú. v. ES L 248, 16.9.2002, s. 1. [2] Ú. v. EÚ L 390, 30.12.2006, s. 1. [3] Použitie aktualizovaných odhadov na strane príjmov zvyšuje presnosť platieb, o sprístupnenie ktorých sú členské štáty požiadané počas rozpočtového roka. Podľa tejto navrhovanej aktualizácie znížia členské štáty svoje príspevky vychádzajúce z HDP. [4] Rezerva výdavkovej kapitoly 4 na rok 2007 nezohľadňuje rozpočtové prostriedky týkajúce sa rezervy na pomoc v prípade mimoriadnych udalostí (234,5 mil. EUR). [5] Vo výpočte rezervy do stropu výdavkovej kapitoly 5 je zohľadnená poznámka pod čiarou (1) finančného rámca na roky 2007 – 2013 týkajúca sa sumy 76 mil. EUR na príspevky zamestnancov do systému dôchodkového zabezpečenia.